Prepadnutie 2: Temné územie

Dej

Casey Ryback (Steven Seagal) odišiel od námorníctva a stal sa šéfkuchárom v Mile High Cafe v Denveri. Berie svoju neter Sarah Ryback (Katherine Heigl) do Los Angeles navštíviť hrob brata, ktorý bol jej otcom. Cestujú vlakom z Denveru do Los Angeles cez pohorie Rocky Mountains.
Ako vlak ide cez Rocky Mountains je zastavený dvomi mužmi. Strojvedúci a strojník sú zabití a vyhodení z vlaku. Potom skupina teroristov vedená počítačovým expertom Travisom Daneom (Eric Bogosian) a vodcom žoldnierov Pennom (Everett McGill) unesie vlak, odstrihnú telefónnu linku vo vlaku, pričom zoberú cestujúcich a personál ako rukojemníkov tak, že ich naženú do posledných dvoch vozňov, ale Rybackovi sa podarí prekĺznuť do chladiacej miestnosti v kuchyni. Travis Dane je odborník na programovanie satelitov, ktorý pracoval na prísne tajnej satelitnej vojenskej laserovej zbrane nazývanej "Grazer One". Armáda Travisa Dana vyhodila a on filmoval svoju smrť. Dvaja z Daneových bývalých kolegov v Ministerstve obrany, a vo vlaku skrývajú svoj romantický vzťah, ktorý je proti predpisom Ministerstva obrany. Dane príde k nim a pod hrozbou vpichnutia horiacej ihly do oka chce získať kódy potrebné na prevzatie satelitu Grazer One. Dvojica mu kódy prezradí, ale Dane ich aj tak zabije.
Teroristi z Blízkeho Východu ponúkajú Daneovi 1 miliardu dolárov, ak zničí východné pobrežie USA pomocou Grazer One s cieľom trafiť jadrový reaktor umiestnený pod stredom Pentagónu. Dane vyhodí do vzduchu čínsku chemickú továreň s cieľom preukázať schopnosti Grazer One svojim investorom. Potom, čo jeden investor ponúkne ďalších 100 miliónov dolárov, Dane odpáli lietadlo, na palube ktorého je ex-manželka investora.
Americká vláda nemôže zistiť Daneovu pozíciu a takiež zamerať Grazer One preto, lebo Dane vytvorí 50 "tieňových satelitov", ktorá skrývajú skutočné umiestnenie Grazeru One. Keď vláda zničí jeden z tieňových satelitov mysliac si, že je to Grazer One, vlastne zničí jeden z najlepších spravodajských satelitov NSA. Ryback berie spravodlivosť do vlastných rúk. Rybackovi pomáha horlivý nosič batožiny Bobby Zachs (Morris Chestnut). Ryback potom odošle správu majiteľovi Mile High Cafe, s ktorým je priateľ. Následne Ryback jedného žoldniera po druhom zabíja. Neskôr Bobby zistí, že vlak je na zlej koľaji a oproti nim ide nákladný vlak vezúci benzín.
Potom žoldnier Penn zoberie Rybackovu neter Sarah ako návnadu pre Rybacka. Ryback čelí Pennovi, ktorý si je vedomý Rybackovej vojenskej minulosti. Ryback nakoniec odzbrojuje Penna a zabíja ho zlomením väzov. Ryback potom nájde Danea, ktorý chce ujsť z vlaku do vrtuľníka vzášajúceho sa nad vlakom. Keď Dane vraví Rybackovi, že neexistuje spôsob ako zastaviť Grazer One pred zničením Washingtonu. Ryback ho strelí a strela zničí jeho notebook a takisto ho zraní a on padá z vlaku, ktorý je práve na moste. Kontrola nad satelitom je obnovená a Pentagón satelit ničí diaľkovým ovládaním.
Tieto dva vlaky sa zrazia, čo má za následok masívnu explóziu a zničenie mosta. Ryback beží na koniec vlaku kde skočí na visiaci rebrík z vrtuľníka. Zakrvavený Dane, ktorý je odhodlaný, že prežije sa tiež chytí rebríka a snaží sa vyšplhať do vrtuľníka. Ryback mu dverami vrtuľníka odsekne prsty a Dane padá do masívnej explózie, ktorú spôsobila zrážka vlakov. Ryback potom informuje Pentagon, že všetci cestujúci sú v poriadku, lebo sekcia vlaku s cestujúcimi bola oddelená od vlaku. Ryback a Sarah nakoniec stoja pri hrobe otca Sarah na vojenskom cintoríne.

Kritika

Roger Ebert z Chicago Sun-Times dal filmu tri hviezdičky vo svojej recenzii, zatiaľčo Peter Rainer z The Los Angeles Times napísal "akcia zatienená hercami".